**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2022** | **2023** | **2024** | **2025** |
| **Príjmy verejnej správy celkom** | **3 812 832** | **8 487 832** | **6 862 832** | **6 862 832** |
| v tom: MŽP SR - (Organizácie ochrany prírody) | 6 812 832 | 11 487 832 | 9 862 832 | 9 862 832 |
| v tom: MPaRV SR - ŠL TANAP | -3 000 000 | -3 000 000 | -3 000 000 | -3 000 000 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **14 179 400** | **21 468 383** | **19 882 883** | **17 855 883** |
| v tom: MŽP SR | 5 180 491 | 4 886 860 | 4 886 860 | 4 886 860 |
| v tom: MPaRV SR - ŠL TANAP | -886 860 | -886 860 | -886 860 | -886 860 |
| v tom: MV SR | -4 293 631 | -4 000 000 | -4 000 000 | -4 000 000 |
| ***z toho:*** |  |  |  |  |
| ***- vplyv na ŠR*** | **0** | **20 935 048** | **19 349 548** | **17 322 548** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 17 794 791 | 16 447 116 | 14 724 166 |
| *spolufinancovanie* | 0 | 3 140 257 | 2 902 432 | 2 598 382 |
| ***- Environmentálny fond*** | **14 179 400** | **533 335** | **533 335** | **533 335** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| **Vplyv na počet zamestnancov** | **449** | **449** | **449** | **449** |
| v tom: MŽP SR | 575 | 575 | 575 | 575 |
| v tom: MPaRV SR - ŠL TANAP | -126 | -126 | -126 | -126 |
| ***- vplyv na ŠR*** | **449** | **449** | **449** | **449** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **4 981 682** | **6 423 293** | **6 423 293** | **6 423 293** |
| v tom: MŽP SR | 6 524 748 | 8 724 784 | 8 724 784 | 8 724 784 |
| v tom: MPaRV SR - ŠL TANAP | -1 543 066 | -2 301 492 | -2 301 492 | -2 301 492 |
| ***- vplyv na ŠR*** | **0** | **6 423 293** | **6 423 293** | **6 423 293** |
| *EÚ zdroje* | 0 | 5 459 799 | 5 459 799 | 5 459 799 |
| *spolufinancovanie* | 0 | 963 494 | 963 494 | 963 494 |
| ***- Environmentálny fond*** | **4 981 682** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **14 179 400** | **20 935 048** | **19 349 548** | **17 322 548** |
| v tom: MŽP SR | 0 | 20 935 048 | 19 349 548 | 17 322 548 |
| *EÚ zdroje* | 0 | 17 794 791 | 16 447 116 | 14 724 166 |
| *spolufinancovanie* | 0 | 3 140 257 | 2 902 432 | 2 598 382 |
| Environmentálny fond | 14 179 400 | 0 | 0 | 0 |
| **Iné ako rozpočtové zdroje** | **3 000 000** | **3 000 000** | **3 000 000** | **3 000 000** |
| **Rozpočtovo nekrytý vplyv** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Príjmy uvedené v tabuľke č. 1 článku 2.1 budú použité na krytie výdavkov organizácie, sú uvedené ako príjem ŠR v kapitole MŽP SR a budú využité na činnosti ochrany prírody.Podobne ako ŠL TANAP, ktorý je príspevkovou organizáciou MPRV SR a vlastné príjmy organizácie nie sú príjmami MPRV SR, a ani v tomto prípade príjmy nebudú prostriedkami kapitoly MŽP SR. Napriek tomu, že sa zmena príjmov netýka priamo rozpočtu MŽP SR, je dôležité uviesť sumy príjmov, pretože tie sa priamo dotýkajú aj výdavkovej strany, ktorá sa týka priamo štátneho rozpočtu.

V prvom roku bude reforma hradená zo zdrojov Environmentálneho fondu z časti predaja emisných kvót. Uvedený zdroj financií je možné použiť na financovanie reformy, keďže prírode blízke hospodárenie v lesoch bude znamenať prínos z hľadiska zmierňovania klimatickej zmeny oproti klasickému hospodáreniu v lesoch.

Realizácia činností a chod organizácií bude hradená od roku 2023 zo schémy Operačného programu Slovensko. Predpokladané náklady na činnosti v delimitovanom území sú po dobu trvania programu 2022-2027 vo výške 70 - 100 mil. eur.

Predpokladané príjmy sa skladajú z predaja drevnej hmoty a poskytovania služieb ŠOP SR a správ národných parkov. Príjmom od roku 2023 budú aj zdroje z Operačného programu Slovensko.

Dopad na príjmy a výdavky v kapitole MPRV SR sa týkajú príspevkovej organizácie ŠL TANAP.

Zmena správy pozemkov sa nedotkne príjmu obcí. Napriek výpadku príjmov z daní z nehnuteľností, tie budú kompenzované zo zdrojov Environmentálneho fondu.

Zmena v správe štátnych pozemkov nepredpokladá dopad na zamestnanosť. Všetci zamestnanci ŠL TANAP a LPM Ulič prejdú pod správu organizácií ochrany prírody. Podobne aj časť zamestnancov Lesov SR, ktorých práca sa týka územia, ktoré prejde pod správu organizácií ochrany prírody. Zmena preto nebude mať žiadny vplyv na zamestnanosť v oblasti lesníctva. V predmetnom území sa bude naďalej hospodáriť, síce s nižším objemom dreva, ale so prechodom na náročnejšie prírode blízke hospodárenie v lesoch. Dopad na sekundárny a ďalší nadväzujúci priemysel nie je možné v súčasnosti odhadnúť a je možné ho vhodnými aktivitami minimalizovať. Zmenou hospodárenia na predmetných pozemkoch sa síce zníži ťažba dreva o 200-230 tis. m3ročne, výpadok však môže byť kompenzovaný znižovaním exportu, ktorý je v súčasnosti viac ako 2 mil. m3. Výpadok z ťažby bude môcť byť krytý tiež dovozom dreva, ktorý v súčasnosti predstavuje rovnako vyše 2 mil. m3 dreva. Drevospracujúci a iný nadväzujúci priemysel nie je naviazaný na územie ťažby a subjekty si vedia zabezpečiť drevo z rôznych zdrojov. Lesníctvo, ktoré bude naďalej fungovať, naopak je naviazané na región ťažby, drevospracujúci priemysel bude môcť fungovať s drevom vyťaženým mimo regiónu. Drevo sa však v regióne národných parkov bude ťažiť naďalej a miestny drevospracujúci priemysel bude môcť naďalej hospodáriť aj s lokálnym drevom.

Pracovná sila v lesníctve sa približuje dôchodkovému veku. Národné lesnícke centrum konštatuje, že „so zreteľom na dlhodobé trendy vyplývajúce z prognóz, bude počet pracovníkov v lesníctve aj naďalej klesať“. Je preto možné povedať, že zamestnanosť sa v lesníctve bude znižovať, nebude to však v dôsledku tejto zmeny.

V budúcnosti sa tiež očakáva pozitívny prínos reformovaných národných parkov pre podnikateľské prostredie a zamestnanosť v regióne. Napr. v záverečnej práci *Modul 5 -Regionálně ekonomické přínosy turismu v národních parcích Bavorský les a Šumava. Výsledky dotazování návštěvníků 2017/19 realizovanej v rámci projektu „Zavedení přeshraničního socioekonomického monitorovacího systému v Národních parcích Šumava a Bavorský les“* bol jednoznačne preukázaný pozitívny vplyv existencie národného parku pre ekonomický prínos daného regiónu.

Príspevková organizácia Štátne lesy Tatranského národného parku a Lesopoľnohospodársky majetok Ulič, štátny podnik budú delimitované ako celok od 1.1.2022. Správa pozemkov vo vlastníctve štátu, ktoré sa v celosti alebo sčasti nachádzajú v ostatných národných parkoch vrátane spoluvlastníckych podielov štátu na týchto pozemkoch, a ostatného nehnuteľného majetku vo vlastníctve štátu, ktorý sa nachádza v národných parkoch, ako aj správa súvisiaceho hnuteľného a nehnuteľného majetku bude delimitovaná k 1. júlu 2022. V ostatných národných parkoch sa delimitácia plánuje od 1.7.2022. Z toho vyplývajú aj iné náklady na mzdy, ostatné náklady a príjmy v roku 2022 oproti rokom 2023.

Vyššie výdavky v prvých rokoch po zmene odzrkadľujú prvotnú potrebu zabezpečenia technickej vybavenosti. V budúcich rozpočtových obdobiach sa predpokladá znižovanie finančnej potreby pre jej zabezpečenie.

V súvislosti s prechodom správy pozemkov a iného nehnuteľného majetku v národných parkoch pod rezort MŽP SR sa očakáva, že dôjde aj k delimitácii ďalšieho majetku zo štátnych podnikov, najmä administratívnych a hospodárskych budov nachádzajúcich sa mimo národných parkov, ako aj motorových vozidiel a technického vybavenia v hodnote približne 10 mil. eur, ktoré súvisia so správou a hospodárením v delimitovanom území.

V prípade prevzatia štátnych pozemkov v národných parkoch sa znížia nároky na štátny rozpočet, ktoré si súčasné subjekty pod rezortom MPRV SR uplatňujú a budú uplatňovať, ako náhradu za obmedzenie bežného obhospodarovania. Uvedené náklady si organizácie pod MŽP SR uplatňovať nebudú. Momentálne si náhradu uplatňuje iba LPM Ulič a to vo výške takmer 700 tis. eur. V nasledujúcom období by si náhradu uplatňovali aj iné štátne organizácie pod rezortom MPRV SR vo výške približne 4 mil. eur. V prípade delimitácie na organizácie pod MŽP SR, bude náklad na náhrady vo výške 0 eur. Náhrada je uhrádzaná z rozpočtovej kapitoly MV SR. Spôsob stanovenia výšky týchto nákladov:

kategória lesa hospodárskeho pri obnovnej dobe 30 rokov

(996 211 m3 x 25 €) / 30 = 830 175 € / ročne

kategória lesa ochranného pri obnovnej dobe 100 rokov

(5 853 820 x 25 €)/100 = 1 463 455 €/ročne

zákaz ťažby TANAP vo výške 100 000 m3 predpokladaná ujma 2022

100 000 m3 x 20) = 2 000 000 €

Spolu rok 2022 – 4 293 631 €

Spolu rok 2023 – 4 000 000 €

Spolu za rok 2024 – 4 000 000 €

Spolu za rok 2025 – 4 000 000 €

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Návrh rieši formu a časové obdobie postupného prechodu správy štátnych pozemkov na území národných parkov z Ministerstva pôdohospodárstva a regionálneho rozvoja SR (týkajúceho sa Štátnych lesov TANAP, LPM Ulič, š. p. a Lesov Slovenskej republiky, š. p.) pod rezort Ministerstva životného prostredia SR a pod odbornú organizáciu ochrany prírody. Cieľom je zlepšenie spravovania územia národného parku v súlade so záujmami ochrany prírody.

Predpokladá sa po presune subjektov pod rezort Ministerstva životného prostredia SR a zlúčení s organizáciou ochrany prírody, aj postupné osamostatňovanie národných parkov od Štátnej ochrany prírody SR a vytváranie samostatných organizácií.

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

**Výdavky**

*Náklady na mzdy* boli vypočítané z priemernej super hrubej mzdy na zamestnanca, ktorá predstavuje – Lesy SR, š. p. 1 833,- €/ mesiac (269 zamestnancov), LPM Ulič, š. p. – 1 417€/mesiac (180 zamestnancov). To predstavuje priemernú hrubú mzdu vo výške cca 1 363 €/mesiac pre Lesy SR a 1 054 €/mesiac pre LPM Ulič.

*Iné náklady –* sú súčtom nákladov na opravu / údržbu lesnej dopravnej siete, opravu / údržbu administratívnych budov, evidenciu LHE, SAP, PSPD, výrobu / ťažbu / pestovanie, OOPP, prevádzkových nákladov na zamestnanca a úveru pre LPM Ulič.

*Náklady na údržbu lesnej dopravnej siete (LDS) a administratívnych budov -* je vyčíslená odborným odhadom s prihliadnutím na zistené výšky podobných nákladov uvedených vo výkaze ziskov a strát z Lesov SR, š.p. Celková suma bola stanovená na 1 mil. € ročne za LDS a 1 mil. € ročne za opravu administratívnych budov.

*Náklady na LHE, SAP, PSPD -* SW a technické vybavenie zamestnancov lesnej prevádzky vyplývajúce z povinnosti viesť lesnú hospodársku evidenciu, účtovnú evidenciu a podrobné sledovanie pohybu dreva. Pri zahájení činnosti je potrebná jednorazová vyššia investícia. Ročná suma predstavuje 150 tis. € ročne.

*Náklady na osobné ochranné pracovné pomôcky* boli dlhodobo,po vyššej úvodnej investícii odhadnuté na 100 tis. € ročne.

*Prevádzkové náklady* – vypočítané z priemerných prevádzkových nákladov uvedených vo Výkaze ziskov a strát za rok 2019 (5 900,- EUR/mesiac/zamestnanec), ktoré boli násobené počtom prevzatých zamestnancov

*Výrobné náklady, ťažba a pestovanie* –V roku 2022 bola naplánovaná ťažba vo výške 106 000 m3, v roku 2023 199 500 m3, v ostatných rokoch vo výške 167 000 m3.

*Ťažba* - 25 €/m3 (ide o komplexnú výrobu dreva po odvozné miesto). Táto výška nákladov je vyššia oproti priemerným nákladov v Zelenej správe za rok 2019, kde je uvedená výška 14,4 €/m3- , čo bol náklad použitý v tabuľke vplyvov na Lesy SR a LPM Ulič. Vyšší náklad pre NP vyplýva z použitia náročnejších technológií pri uplatňovaní princípov prírode blízkeho obhospodarovania lesa (PBHL).

*Pestovné náklady* - súčin naplánovanej výšky ťažby na predmetný rok a priemerného nákladu pestovnej činnosti vynaloženom na vyťažený 1 m3 drevnej hmoty, pričom na rok 2022 sme použili údaj zo Zelenej správy za rok 2019, kde je uvedená výška 5,57 €/m3. Pre ostatné roky sa použil náklad vo výške 4,00 €/m3 z dôvodu predpokladaného pozitívneho vplyvu použitia princípov PBHL.

*Náklady na manipuláciu drevnej hmoty a odvoz* - boli použité priemerné náklady zo Zelenej správy za rok 2019 pri odvoze dreva 5,77 €/m3, pri manipulácii dreva 3,03 €/m3 pričom uvedené náklady budú použité pre 50% vyťaženej drevnej hmoty. 50% drevnej hmoty sa plánuje predať z odvozného miesta bez zaťaženia nákladov na odvoz a manipuláciu drevnej hmoty.

*Investičné náklady* - Náklady na nákup služobných motorových vozidiel a náklady na nákup administratívnych budov. Cena administratívnej budovy bola odhadnutá na 250 tis. eur a ceny vozidla na 30 tis. eur.

Počiatočné vysoké náklady na HW sú spôsobené prebratím zamestnancov zo štátnych podnikov. Tieto sa v nasledujúcich rokoch výrazne znižujú. Budú spočívať len v servisoch a poplatkoch za licencie.

*Dopad na obce* – Zelená správa (o lesnom hospodárstve) uvádza výber daní z nehnuteľností štátneho sektora vo výške 7,06 mil. €. Pri výmere hospodárskeho lesa v správe štátnych organizácií 693 tis. ha to je 10,2 € / ha. Zmena správy sa týka 52 tis. ha hospodárskeho lesa, čo je dopad približne 533 tis. €, ktorý bude v plnej miere kompenzovaný zo zdrojov Environmentálneho fondu.

*Lesy SR + LPM Ulič*

Znížené výdavky, ktoré budú mať po zmene tieto štátne podniky nie je možné zahrnúť do Tabuľky č. 1, keďže tie nie sú subjektami verejnej správy. Spomínané štátne podniky sú však subjektom vzťahov k štátnemu rozpočtu, preto sa uvádzajú aj dopady na tieto organizácie. Po zmene sa podnikom znížia príjmy, výdavky aj počet zamestnancov. Sumy sú uvedené v tabuľke nižšie.

Pri výpočte vplyvov na štátne podniky sa zohľadňovali rovnaké parametre ako pri vplyve na MŽP, tak ako sú popísané vyššie. Rozdielom však je, že sa očakáva, že štátne podniky pod MPRV SR by vyťažili na ploche národných parkov 394 474 m3, že náklady na ťažbu by boli nižšie pri bežnom hospodárení v lese (14,4€/ m3) a náklady na pestovanie by boli vyššie 5,57 €/m3 počas celého obdobia.

**Príjmy** – príjmy za drevnú hmotu sú vypočítané z predpokladanej priemernej ceny za m3 vo výške 50€/m3 pre všetky roky pre všetkých obhospodarovateľov. Po zmene sa očakáva, že výška ťažby na štátnych lesných pozemkoch na území národných parkov klesne z 394 474 m3 na 106 000 m3 v 2022 (druhý polrok), 199 500 m3 v 2023 a 167 000 m3 v rokoch 2024-2025.

|  |  |  |  |  |
| --- | --- | --- | --- | --- |
| **Vplyv na podniky Lesy SR a LPM Ulič** | **2022** | **2023** | **2024** | **2025** |
| **Príjmy** | -12 110 924 | -20 935 564 | -20 935 564 | -20 935 564 |
| **Výdavky** | 13 779 021 | 21 882 863 | 21 882 863 | 21 882 863 |
| **Vplyv na počet zamestnancov** | -449 | -449 | -449 | -449 |
| **Vplyv na mzdové výdavky** | 4 476 116 | 6 676 152 | 6 676 152 | 6 676 152 |

Tabuľka č. 3

MŽP SR - Organizácie ochrany prírody

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Daňové príjmy (100)1** | **0** | **0** | **0** | **0** |  |
| **Nedaňové príjmy (200)1** | **6 812 832** | **11 487 832** | **9 862 832** | **9 862 832** |  |
| **Granty a transfery (300)1** | **0** | **0** | **0** | **0** |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **6 812 832** | **11 487 832** | **9 862 832** | **9 862 832** |  |

MPRV SR

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Daňové príjmy (100)1** | **0** | **0** | **0** | **0** |  |
| **Nedaňové príjmy (200)1** | **-3 000 000** | **-3 000 000** | **-3 000 000** | **-3 000 000** |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **-3 000 000** | **-3 000 000** | **-3 000 000** | **-3 000 000** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

MŽP SR

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Bežné výdavky (600)** | **5 180 491** | **4 886 860** | **4 886 860** | **4 886 860** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630) |  |  |  |  |  |
| Bežné transfery (640)\_641001 | 5 180 491 | 4 886 860 | 4 886 860 | 4 886 860 |  |
| Splácanie úrokov a ostatné platby súvisiace s úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **5 180 491** | **4 886 860** | **4 886 860** | **4 886 860** |  |

Environmentálny fond

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Bežné výdavky (600)** | **10 879 400** | **533 335** | **533 335** | **533 335** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630) |  |  |  |  |  |
| Bežné transfery (640) | 10 879 400 | 533 335 | 533 335 | 533 335 |  |
| Splácanie úrokov a ostatné platby súvisiace s úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** | **3 300 000** |  |  |  | V súvislosti s prechodom správy pozemkov v národných parkoch sa očakáva delimitácia všetkého majetku súvisiaceho s hospodárením v dotknutej oblasti.  Z tohto dôvodu sú potrebné kapitálové výdavky primerane znížené |
| Obstarávanie kapitálových aktív (710)2 | 3 300 000 |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **14 179 400** | **533 335** | **533 335** | **533 335** |  |

Operačný program

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Bežné výdavky (600)** |  | **18 408 048** | **17 322 548** | **17 322 548** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630) |  |  |  |  |  |
| Bežné transfery (640) |  | 18 408 048 | 17 322 548 | 17 322 548 |  |
| Splácanie úrokov a ostatné platby súvisiace s úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  | **2 527 000** | **2 027 000** |  | V súvislosti s prechodom správy pozemkov v národných parkoch sa očakáva delimitácia všetkého majetku súvisiaceho s hospodárením v dotknutej oblasti.  Z tohto dôvodu sú potrebné kapitálové výdavky primerane znížené |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  | 2 527 000 | 2 027 000 |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** |  | **20 935 048** | **19 349 548** | **17 322 548** |  |

MPRV SR

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Bežné výdavky (600)** | **-886 860** | **-886 860** | **-886 860** | **-886 860** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630) |  |  |  |  |  |
| Bežné transfery (640) | -886 860 | -886 860 | -886 860 | -886 860 |  |
| Splácanie úrokov a ostatné platby súvisiace s úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **-886 860** | **-886 860** | **-886 860** | **-886 860** |  |

MV SR

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Bežné výdavky (600)** | **-4 293 631** | **-4 000 000** | **-4 000 000** | **-4 000 000** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630) |  |  |  |  |  |
| Bežné transfery (640) | -4 293 631 | -4 000 000 | -4 000 000 | -4 000 000 |  |
| Splácanie úrokov a ostatné platby súvisiace s úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **-4 293 631** | **-4 000 000** | **-4 000 000** | **-4 000 000** |  |

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

MŽP SR druh rozpočtu 22 (transfer pre ŠOP SR)

|  |  |  |  |  |  |
| --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Počet zamestnancov celkom** | +575 | +575 | +575 | +575 |  |
| **z toho vplyv na ŠR** | +575 | +575 | +575 | +575 |  |
| **Priemerný mzdový výdavok (v eurách)** | 1363 | 1363 | 1363 | 1363 |  |
| **z toho vplyv na ŠR** | 1363 | 1363 | 1363 | 1363 |  |
| **Osobné výdavky celkom (v eurách)** | 8 774 046 | 11 732 508 | 11 732 508 | 11 732 508 |  |
| **Mzdy, platy, služobné príjmy a ostatné osobné vyrovnania (610)** | 6 524 748 | 8 724 784 | 8 724 784 | 8 724 784 |  |
| **z toho vplyv na ŠR** | 6 524 748 | 8 724 784 | 8 724 784 | 8 724 784 |  |
| **Poistné a príspevok do poisťovní (620)** | 2 249 298 | 3 007 724 | 3 007 724 | 3 007 724 |  |
| **z toho vplyv na ŠR** | 2 249 298 | 3 007 724 | 3 007 724 | 3 007 724 |  |

MPaRV SR (druh rozpočtu 22)

|  |  |  |  |  |  |
| --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Počet zamestnancov celkom** | -126 | -126 | -126 | -126 |  |
| **z toho vplyv na ŠR** | -126 | -126 | -126 | -126 |  |
| **Priemerný mzdový výdavok (v eurách)** | 1363 | 1363 | 1363 | 1363 |  |
| **z toho vplyv na ŠR** | 1363 | 1363 | 1363 | 1363 |  |
| **Osobné výdavky celkom (v eurách)** | -2 754 864 | -2 754 864 | -2 754 864 | -2 754 864 |  |
| **Mzdy, platy, služobné príjmy a ostatné osobné vyrovnania (610)** | -2 048 632 | -2 048 632 | -2 048 632 | -2 048 632 |  |
| **z toho vplyv na ŠR** | -2 048 632 | -2 048 632 | -2 048 632 | -2 048 632 |  |
| **Poistné a príspevok do poisťovní (620)** | -706 232 | -706 232 | -706 232 | -706 232 |  |
| **z toho vplyv na ŠR** | -706 232 | -706 232 | -706 232 | -706 232 |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **Poznámky:** |  |  |  |  |  |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka.  Kategórie 610 a 620 sú z tejto prílohy prenášané do príslušných kategórií prílohy „výdavky“.  \* | | | | | |

**Metodický postup pre analýzu vplyvov na rozpočet verejnej správy,  
na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

**2.1.1. Financovanie návrhu**

Predkladateľ: Vypĺňa informácie v tabuľke č. 1 na základe detailných informácií o príjmoch, výdavkoch a financovaní uvedených v tabuľkách č. 3 až č. 5. V prípade potreby je možné vložiť ďalšie riadky do tabuľky č. 1, aby boli zaradené všetky subjekty verejnej správy, na ktoré má návrh vplyv. Ak sa vplyvom predkladaného materiálu príjmy/výdavky subjektu verejnej správy znížia, použije sa znamienko mínus (-), ak sa príjmy/výdavky subjektu verejnej správy zvýšia použije sa znamienko plus (+). V prípade, ak materiál má vplyv na rozpočet verejnej správy vyjadrený v metodike ESA 2010 (pričom na hotovostnom princípe k vplyvu nedochádza), je potrebné, aby predkladateľ v takýchto prípadoch uviedol v komentári aj vplyv na rozpočet vyjadrený v metodike ESA 2010. Údaje sa uvádzajú za bežný rok a tri nasledujúce roky.

Posledným krokom v procese posudzovania vplyvov na rozpočet verejnej správy je uviesť, aká časť tohto vplyvu si vyžiada zmeny rozpočtu verejnej správy. V niektorých prípadoch by bolo možné výdavky návrhu zvažovať v priebehu rozpočtového procesu a zahrnúť potrebné výdavky (aspoň čiastočne) do rozpočtu alebo strednodobého rozpočtového rámca. Rovnako sa môžu na financovanie politík použiť iné ako rozpočtové zdroje, napr. dary, zdroje z podnikateľskej sféry alebo osobitné schémy financovania. V takýchto prípadoch nebude mať realizácia daného návrhu žiadne vplyvy na schválené rozpočtové limity. Časť vplyvu bude môcť dotknutý subjekt vykryť aj racionalizačnými opatreniami vedúcimi k úspore v iných výdavkoch.

MF SR: Preskúma všetky uvedené návrhy financovania z hľadiska ich primeranosti vrátane posúdenia návrhu na vplyv na rozpočet verejnej správy. Potvrdí, že sa uvádzajú všetky možné zdroje financovania návrhu. V prípade akýchkoľvek rozporov požiada predkladateľa, aby daný návrh upravil.

**Vyplnenie časti 2.2. Popis a charakteristika návrhu**

**2.2.1. Popis návrhu**

Pre úplnosť sa táto časť uvádza aj v prílohe č. 2, aj keď proces pripomienkového konania si môže vyžadovať takýto popis uvádzať samostatne v niektorej z iných častí predkladaného návrhu.

Predkladateľ: V príslušnej časti popíše predkladateľ svoj návrh. Popis by mal umožniť dotknutým subjektom identifikáciu svojich konkrétnych aktivít a ich vplyvov na vlastný rozpočet a mal by obsahovať najmä:

* *Akú problematiku návrh rieši?* Jasne definovať problematiku a vysvetliť, ako ju návrh rieši. Uviesť aj iné alternatívy, o ktorých sa uvažovalo a prečo boli vylúčené.
* *Ktoré subjekty budú implementovať návrh?* Popíšte jednotlivé úlohy rôznych organizácií.
* *Na akej úrovni sa budú poskytovať výkony verejnej správy?* Budú sa poskytovať celonárodne alebo regionálne? Koľko subjektov môže poskytnúť daný tovar / službu?

**2.2.2. Charakteristika návrhu**

Predkladateľ: Charakterizuje návrh na základe uvedených kategórií. Táto charakteristika by mala napomôcť ostatným dotknutým subjektom pochopiť podstatu návrhu a uľahčiť tým pripomienkovanie doložky. Jednotlivé druhy návrhov sú detailne popísané nižšie:

* ***zmena sadzby*** – návrh mení sadzbu dane alebo poplatkov alebo upravuje nominálnu (peňažnú) výšku dávky, napr. dávok štátnej sociálnej podpory. Určiť vplyv na rozpočet verejnej správy takéhoto návrhu je dosť jednoduché, keďže ide o priamy výpočet novej sadzby pre nezmenený objem aktivít (napr. počet osôb alebo transakcií), ktorých sa týka. Pravdepodobne nebudú potrebné žiadne ďalšie úpravy rozpočtu, napr. zníženie alebo zvýšenie počtu pracovníkov alebo vybavenia.

Pri výpočte vplyvov zmeny sadzby treba brať do úvahy aj tzv. “elasticitu dopytu”, keď napr. nárast daňovej sadzby napríklad na pohonné hmoty nespôsobí lineárne zvýšenie celkových príjmov z tejto dane.

* ***zmena v nároku*** – návrh upravuje definíciu okruhu osôb, ktoré majú nárok na dávku alebo ktorých sa dotýka určité ustanovenia zákona, t.j. znižuje alebo zvyšuje počet osôb, ktoré si môžu uplatniť nárok. Vypočítať vplyv na rozpočet verejnej správy pri tomto druhu návrhu je trochu komplikovanejšie, keďže implementujúca organizácia musí vziať do úvahy niekoľko faktorov. Organizácia musí odhadnúť zmeny, ktoré vyplývajú z návrhu na svoj rozpočet. Predpokladá sa, že nižší objem aktivít povedie k úsporám. Ak nie, je potrebné jednoznačne vysvetliť dôvody. K dispozícii by mali byť aj informácie o nákladoch v minulosti, na základe ktorých sa môže urobiť odhad.
* ***nová služba alebo nariadenie (alebo ich zrušenie)*** – návrh zavádza novú službu alebo nariadenie v oblasti, v ktorej tieto doposiaľ neexistovali, alebo sa navrhuje zníženie rozsahu alebo úplné zrušenie existujúcej služby či nariadenia.

Tento návrh predstavuje veľkú výzvu pri odhadovaní nákladov, nakoľko pre takéto činnosti nemusí byť k dispozícii dostatok údajov. V takom prípade bude dôležité podrobne vysvetliť predpoklady.

* ***kombinovaný návrh*** – tento druh návrhu môže kombinovať prvky vyššie uvedených druhov, čím sa zvyšuje komplexnosť prípravy návrhu doložky.
* ***iné*** – používa sa na popis ostatných typov, ktoré nie sú pokryté v štyroch druhoch uvedených vyššie.

**2.2.3. Predpoklady zmien v objeme aktivít**

Predkladateľ: Od predkladateľa sa požaduje, aby určil zvýšenie alebo zníženie objemu aktivít, ktoré môže návrh vyvolať. Napríklad ak návrh požaduje každoročne preverovať kriminálne záznamy všetkých príslušníkov súkromných bezpečnostných služieb, je potrebné uviesť počet osôb (príslušníkov bezpečnostných služieb), ktorí by mali byť skontrolovaní. Ďalšími príkladmi objemu aktivít môže byť počet prihlášok, inšpekcií, prijímateľov dávok, alebo zatknutí. Pretože sa vyžadujú odhady na bežný rok a 3 nasledujúce roky, je potrebné odhadnúť objem aktivít počas tohto štvorročného obdobia. Príloha č. 2 preto obsahuje aj tabuľku č. 2 na ročné odhady objemu aktivít.

Môže sa navrhovať aj zníženie objemu aktivít. Napríklad návrh zvýšiť limit pre verejné obstarávanie, kedy sa písomná ponuka bude požadovať iba pri obstarávacej cene dvojnásobne vyššej oproti súčasnému platnému právnemu stavu.

V tomto prípade by mal byť uvedený aj odhad počtu takýchto nákupov ročne. Takáto úprava by obmedzila administratívnu záťaž subjektov verejnej správy a generovala by úspory v ich prevádzkových nákladoch.

MF SR: Počas konzultačnej fázy môže zhodnotiť MF SR predpoklady uvedené predkladateľom, t.j. ich vhodnosť a konzistentnosť.

**2.2.4. Výpočty vplyvov na rozpočet verejnej správy**

V časti 2.2.4. prílohy č. 2 sa uvádzajú výpočty vplyvov na príjmy a výdavky, ktoré sa použijú v tabuľkách č. 3 až č. 5 prílohy č. 2. Výpočty a predpoklady ohľadom objemu aktivít pomôžu ostatným stranám (pripomienkujúcim subjektom, resp. MF SR) zhodnotiť, či boli vplyvy na príjmy a výdavky počítané správne. Rozsah tejto časti nie je obmedzený a je možné uviesť všetko, čo je potrebné na vysvetlenie výpočtu vplyvov návrhu, alebo je možné uviesť odkazy na tabuľky samostatne priložené k doložke.

***Výpočet vplyvu na príjmy***

Predkladateľ: Uvedie výpočty vplyvov na príjmy na základe predpokladaných objemov aktivít uvedených v časti 2.2.3. prílohy č. 2.

MF SR:Skontroluje logiku týchto výpočtov a v prípade potreby požiada o ich vysvetlenie alebo úpravu.

Výpočty príjmov sú spravidla kombináciou “základu” a “sadzby”.

***Výpočet nákladov***

Predkladateľ:Uvedie požadované vstupy a výpočty požadovaných výdavkov na základe odhadovaného objemu aktivít v časti 2.2.3. prílohy č. 2.

MF SR:Skontroluje logiku týchto výpočtov a v prípade potreby požiada o ich vysvetlenie alebo úpravu.

Logický reťazec stanovenia nákladov:

NÁVRH → ZMENA OBJEMU AKTIVÍT → POŽADOVANÉ VSTUPY → NÁKLADY

V tejto fáze je nevyhnutné najprv stanoviť vstupy, ktoré si vyžiadajú zmeny v objeme aktivít, ako je to uvedené v časti 2.2.3. prílohy č. 2 a následne vypočítať náklady na tieto vstupy.

*Stanovenie požadovaných vstupov* – bežné druhy vstupov sú:

* *zamestnanci* – práca s klientmi, uplatňovanie nariadení a riadenie činností programu. Počet (a typ) zamestnancov neurčuje iba objemy miezd (610) a poistného (620), ale má vplyv aj na objem tovarov a služieb (630), keďže tieto často súvisia s počtom zamestnancov.
* *vybavenie* – pracovné stoly, počítače a pod. pre zamestnancov. Zariadenia nevyhnutné na poskytovanie služieb (napr. lavice v školách alebo laboratórne vybavenie). Niektoré návrhy nemusia požadovať nových zamestnancov, ale napríklad si budú vyžadovať nákup nového vybavenia.
* *iné prevádzkové náklady* – vrátane nákladov na elektrickú energiu, vykurovanie, telekomunikácie, prenájom priestorov, pohonných hmôt, tlačenia materiálov a pod.
* *dopravné náklady* – vozidlá pre zamestnancov, výdavky na služobné cesty, autobusy pre klientov, domáca a medzinárodná preprava.
* *kapitálové investície* – nové budovy, dátové alebo komunikačné systémy a pod.

**2.3. Vyplnenie tabuliek č. 3 až 5 prílohy č. 2**

Neoddeliteľnou súčasťou prílohy č. 2 sú tabuľky č. 3 až č. 5 prílohy pre výpočet vplyvu na príjmy, výdavky a zamestnanosť.

* pre návrhy *bez vplyvov na rozpočet verejnej správy* sa tabuľky č. 3 až č. 5 nemusia osobitne vypĺňať, v prílohe č. 1 v bode 10 časti A stačí uviesť, že návrh nemá vplyv na rozpočet verejnej správy.

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Zhrnutie v prílohe č. 2 časti 2.1. sa vypĺňa podľa jednotlivých subjektov verejnej správy. Ak sa vplyv týka viacerých programov programovej štruktúry (ďalej len programov), vyplnia sa tabuľky č. 3 až č. 5 za každý program; predkladateľ uvedie rozčlenenie podľa programov taktiež v zhrnutí 2.1. Tento postup sa uplatní aj v prípade, ak sa návrh týka viacerých programov u viacerých subjektov verejnej správy.

**2.3.1. Tabuľka č. 3: tabuľka vplyvov na príjmy**

Predkladateľ: Výška odhadovaného vplyvu na príjmy za jednotlivé subjekty verejnej správy, na ktoré má návrh vplyv, sa uvedie do súhrnnej tabuľky v časti 2.1 prílohy č. 2.

Tabuľka príjmov by mala vyjadrovať celkový vplyv na príjmy podľa podrobnej klasifikácie príjmov na základe vstupov od pripomienkujúcich strán. Celkový vplyv návrhu na príjmy rozpočtu verejnej správy v členení podľa jednotlivých subjektov verejnej správy, je potrebné uviesť do súhrnnej tabuľky č. 1 v časti 2.1. prílohy č. 2.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na príjmy rozpočtu verejnej správy. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.2. Tabuľka č. 4: tabuľka vplyvov na výdavky**

Predkladateľ :Výška odhadovaného vplyvu na výdavky za jednotlivé subjekty verejnej správy / programy, na ktoré má návrh vplyv, sa uvedie do súhrnnej tabuľky v časti 2.1 prílohy č. 2 na základe podrobnejších údajov z tabuliek č. 3 až č. 5. Na základe podkladov a konzultácií spracuje predkladateľ súhrnnú tabuľku za celý návrh. Tabuľka výdavkov by mala vyjadrovať celkový vplyv na výdavky podľa podrobnej klasifikácie výdavkov na základe vstupov od dotknutých strán.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na výdavky rozpočtu verejnej správy. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.3. Tabuľka č. 5: tabuľka vplyvov na zamestnanosť**

Predkladateľ*:* Ak daný návrh nemá žiadny vplyv na zamestnanosť, tabuľka č. 5 sa nemusí vypĺňať. V prípade, že vplyvom návrhu dochádza k nárastu alebo úbytku pracovných miest vo verejnej správe, je potrebné túto skutočnosť uviesť v tabuľke. Predkladateľ vyplní predpokladané počty zamestnancov so znamienkom plus alebo mínus do príslušného riadku podľa vykonávanej činnosti. V nasledujúcich rokoch je potrebné uvádzať celkové počty zamestnancov, nielen medziročný nárast ich počtu. Podľa predpokladaného platového zaradenia predkladateľ vyplní aj priemerné mzdové výdavky pripadajúce na jedného zamestnanca v danej kategórii, t.j. vrátane všetkých tarifných i nadtarifných zložiek platu. V ďalších rokoch by mal predkladateľ uvažovať so všeobecnou valorizáciou priemerných mzdových výdavkov na príslušný rok. Celkové mzdové výdavky na týchto zamestnancov so stanovenými priemernými mzdovými výdavkami budú v spodnej časti tabuľky prepočítané automaticky. Tabuľka zamestnanosti by mala ukazovať celkový vplyv návrhu na zamestnanosť vo verejnej správe určený na základe vstupov od dotknutých subjektov. Celkový vplyv návrhu na zamestnanosť podľa jednotlivých subjektov verejnej správy / programov je potrebné zahrnúť do súhrnnej tabuľky č. 1 v časti 2.1. prílohy č. 2.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na zamestnanosť vo verejnej správe. Ak sa vyskytnú problémy, požiada predkladateľa, aby upravil príslušné číselné hodnoty.